ArabovMK/tajik-wikipedia-corpus huggingface dataset:
Ислом Наботов

Ислом Наботов (5. 02. 1938, деҳаи Мулло Розиқи вилояти Бухоро), омӯзгор, иқтисоддон, номзади илмҳои иқтисодӣ, дотсент. Зиндагинома Соли 1961 факултети забон ва адабиёти тоҷики Донишкадаи давлатии омӯзгории шаҳри Душанбе ба номи Т. Г. Шевченкоро хатм кардааст. Солҳои 1961–1963 дар сафҳои Артиши Шӯравӣ хидмат кардааст. Солҳои 1964–1965 корманди Главлити назди Шӯрои Вазирони ҶШС Тоҷикистон буд. Соли 1968 факултети иқтисодиёти Донишгоҳи давлатии Тоҷикистон ба номи В. И. Ленинро хатм кардааст. Солҳои 1969–1972 аспиранти донишгоҳи мазкур, 1972–2004 муаллими калон ва дотсенти кафедраи назарияи иқтисоди Донишкадаи давлатии омӯзгории шаҳри Душанбе ба номи Т. Г. Шевченко буд. Муаллифи 4 асар ва зиёда аз 30 мақолаҳои илмӣ, илмию методӣ ва илмию оммавӣ мебошад. Дар конференсияҳои ҷумҳуриявӣ ва умумииттифоқӣ (Тошкент, Киев, Алма- Ато, Душанбе) бо маърӯзаҳо баромад кардааст. Осор.
Ислом Содиқов

Ислом Содиқович Содиқов (11.12.1948, ноҳияи Варзоб), физик, номзади илмҳои физика ва математика, дотсент. Зиндагинома Солҳои 1966–1971 дар Донишкадаи давлатии омӯзгории ш. Душанбе ба номи Т.Г. Шевченко таҳсил намудааст. Солҳои 1971–1978 ассистенти кафедраи физикаи назариявии донишкадаи номбурда, 1979–1984 тадқиқотчӣ ва аспиранти Академияи илмҳои ИҶШС, 1985–1988 муаллими калони кафедраи физикаи назариявӣ, 1989–1998 декани факултети физика, 1998–1999 директори литсейи назди Донишгоҳи давлатии омӯзгории Тоҷикистон ба номи Қ.Ҷӯраев буд. Солҳои 1999– 2003 ҳамчун дотсенти кафедраи барқикунонӣ ва автоматонии Донишгоҳи аграрии Тоҷикистон кор карда, айни ҳол мудири кафедраи физикаи донишгоҳи мазкур мебошад. Оид ба хосиятҳои динамикии макромолекулаҳои хаттӣ дар майдони гидродинамикии қадӣ кори илмӣ бурда, зиёда аз 100 номгӯи корҳои илмӣ ва илмию методӣ, аз ҷумла, 2 рисолаи илмӣ ва 4 китоби дарсӣ нашр намудааст. Бо нишони сарисинагии "Аълочии маорифи халқи Тоҷикистон" сарфароз шудааст.
Ислом дар Сингапур

Тақрибан 15% аҳолии Сингапур мусулмонанд. Аксари мусалмонон малайзиягиҳои суннӣ ҳастанд. Ба ғайр аз онҳо, дар ин кишвар ҷамоаҳои ҳиндустонӣ, покистонӣ ва чинӣ низ ҳастанд 1 2. Тақрибан 17 фоизи мусулмонони Сингапур асли ҳиндиянд. 3 Аксари мусулмонони Сингапур аз мактаби ҳуқуқии шофеӣ пайравӣ мекунанд, каме камтар ҳанафӣ (покистонӣ) ва шиаҳо (имомиён, исмоилиён ва ғайра). Таърих Дар соли 1915 мақомоти мустамликаи Бритониё Шӯрои машваратии мусалмононро таъсис доданд, ки он вазифадор буд ба мақомоти мустамлика оид ба масъалаҳои марбут ба дин ва урфу одатҳои исломӣ машварат диҳад. Соли 1963 Сингапур қисми Малайзия шуд ва пас аз 2 сол аз он ҷудо шуд ва мустақил шуд. Конститутсияи нави Сингапур масъулияти ҳукуматро барои ҳифз, дастгирӣ ва рушди манфиатҳои сиёсӣ, маърифатӣ, динӣ, иқтисодӣ, иҷтимоӣ ва фарҳангии малайҳо кафолат медиҳад. Дар соли 1968 қонуне эътибор пайдо кард, ки салоҳият ва юрисдиксияи Шӯрои дини исломии Сингапур, Додгоҳи Шариат, Идораи сабти никоҳи мусулмононро муайян мекунад. Масҷидҳо Дар Сингапур 69 масҷид сохта шудааст. Ҳамаи онҳо, ба истиснои масҷиди Теменггонг Даенг Ибрагим, аз ҷониби Маҷлиси Угамаи Исломи Сингапур идора карда мешаванд. 23 масҷид аз ҷониби Фонди сохтмони масҷид сохта шудааст. Охирин масҷиде, ки бунёд шуда буд, дар соли 2009, Масҷиди Ал-Мавадда буд. Аз соли 1974 азон танҳо дар дохили масҷидҳо пахш мешавад.
Ислом дар Австрия

Ислом дуввумин дини бузургтарин дар Утриш пас аз масеҳият аст. Тибқи ҳисобҳои соли 2010, тақрибан 7.0% аҳолии Утриш мусулмонанд 1. Аксарияти кулли мусалмонони Австрия сунниҳо мебошанд 2. Аксари мусулмонон ба Австрия дар солҳои 60-ум аз Туркия ва Босния ва Ҳерсеговина омада буданд. Инчунин ҷамоаҳои арабҳо ва покистониҳо низ мавҷуданд. Замини ғарбии саноатии Ворарлберг таносуби баландтарини мусулмонон дар кишварро дорад, ки 8,36% -ро ташкил медиҳад. Пас аз он пойтахт Вена бо 7,82% ҷойгир шудааст. Заминҳои марказии Залтсбург, Австрияи Боло, Тирол ва Австрияи Поён аҳолии мусулмонро дар марҳилаи миёна доранд. Заминҳои ҷанубу шарқии Штирия, Каринтия ва Бургенланд дар шарқ фоизи камтарини мусалмононро дар ин кишвар доранд. Аз 300 аҳмадии Австрия тақрибан сеяки онҳо дар Вена зиндагӣ мекунанд 3. Австрия дар байни кишварҳои Аврупои Ғарбӣ беназир аст, ки ба мусулмонон мақоми ҷомеаи эътирофшудаи диниро додааст. Ин аз рӯзҳои истилои Утриш-Маҷористон Босния ва Ҳерзеговинаро дар соли 1878 оғоз шудааст. Австрия озодиҳои динии ҷомеаи мусулмононро бо номи (Санади эътироф) дар соли 1912 ба танзим даровард ва аввалин кишвари Аврупои Ғарбӣ аст, ки ин корро кардааст. Ин қонун пас аз суқути монархияи Австрия-Маҷористон дар соли 1918 ҳеч аҳамияте надошт, то ки мусалмонони Австрия дар соли 1979 Ҷамъияти Исломии Австрияро (дар Бойгонӣ шудааст 10 Декабри 2020 сол.) ташкил накарданд. Ин созмон ҳақ дорад дар мактабҳои давлатӣ дарсҳои таълими динӣ диҳад, инчунин ҳаққи ҷамъоварии закотро дорад, аммо ҷамоа то ҳол аз ин имтиёз барои сохтан, маблағгузорӣ ва истифодаи ин имтиёз истифода накардааст. Соли 2013 ҷамъияти алевиҳо дар Австрия мақоми ҷомеаи эътирофшудаи диниро гирифт 4. Дар гурӯҳи динии исломӣ сохторҳои мувозӣ мавҷуданд. Ҳаёти динӣ дар масҷидҳои мутааллиқ ба созмонҳои намояндаи мусулмонони Туркия, Босния ва Араб сурат мегирад. Мусалмонони Австрия мувофиқи гурӯҳҳои этникӣ.
Ислом дар Судон

Ислом дар Судон аксарияти диниҳоро ташкил медиҳад. Мусалмонон - сунниҳо 97% аҳолии кишварро ташкил медиҳанд. Якчанд ҷамоаҳои хурди шиаҳо низ мавҷуданд. Фарқияти асосии байни мусулмонони Судон, табаияти аксарияти онҳо ба суфиҳо мебошад. Аз ҳама маъмултаринашон Ансор ва Хатмия мебошанд. 1 Дар Судон қонунҳои шадиди шариат амал мекунанд. 2 Ибтидо Соли 641 дар замони ҳукмронии халифа Умар ибни Хаттоб сарбозони мусалмон қаламрави Мисри муосирро забт карданд, соли оянда онҳо қаламрави Либияи муосирро забт карданд. Баъдтар мусалмонон нуфузи худро ба Туниси кунунӣ дар соли 647 дар давраи салтанати сеюми халифа Усмон ибни Аффон густариш доданд. Истилои Африқои Шимолӣ дар давраи ҳукмронии хилофати Умавиён идома ёфт, дар соли 680 — Алҷазоир ва соли оянда Марокаш забт шуданд. Аз асри сар карда, мусалмонон ба ҷануби Саҳрои Кабир ворид шуданд, аввал дар водии Нил то Нубия ва баъдтар ба Саҳрои Африқои Ғарбӣ 3. Таърих Дар асрҳои — дар қаламрави Судон давлатҳои мустақили исломӣ — султонати Сеннар ва султонати Дарфур, вуҷуд доштанд. 4 Паҳншавӣ Ислом дар Судон аз тарафи ин гурӯҳҳо қавми икалон, аз қабили арабҳо, нубианиҳо, беҷаҳо, форҳо, загаваҳо, массалитҳо, Даго ва бертаҳо ибодат мешавад. Қисми зиёди мусулмононро сунниҳо ташкил медиҳанд. Бо вуҷуди ин, дар Ҳартум, пойтахти Судон, инчунин якчанд ҷамоаҳои мавҷуданд.
Исломободи Ғарб

Исломободи Ғарб дар ибтидо ном дошт - шаҳр ва маркази Шаҳристони Исломободи Ғарб, Устони Кирмоншоҳ и, Эрон аст. Дар саршумории соли 2006, аҳолии он 89.430 нафар, дар 20.956 оила буд.
Саъдулло Исломов

Саъдулло Исломов (2 июни июли 2021, Душанбе) — иқтисоддони тоҷик, доктори илмҳои иқтисодӣ, профессор. Узви вобастаи Академияи илмҳои ҶТ, Аълочии маорифи Тоҷикистон.
Ислом Ҷӯраев

Ислом Акрамович Ҷӯраев – омӯзгор, олим, китобхонашинос, собиқ профессори факултаи китобдории Донишкадаи давлатии санъати Тоҷикистон ба номи М. Турсунзода Зиндагинома Ислом Акрамович Ҷўраев 2 феврали соли 1931 дар деҳаи зебоманзари "Гули Сурх" - и шаҳри бостонии Ӯротеппа (ҳозира Истаравшан) дар оилаи зиёӣ чашм ба олами ҳастӣ кушодааст. Соли 1933 хонаводаи онҳо ба шаҳри Душанбе кӯч мебандад. Баъди хатми таҳсил даҳсолаи мактаби миёнаи 15 таҳсили худро дар Омўзишгоҳи ҷумҳуриявии маданӣ-маърифатии ноҳияи Ленин давом медиҳад. Баъди хатми омӯзишгоҳ фаъолияти омӯзгории Ислом Ҷӯраев оғоз меёбад. Ва сарчашмаи нахуст дарсгӯй ӯ аз мактаби ибтидои ноҳияи Шӯрчӣ оғоз меёбад. Баъди ду соли фаъолияти омӯзгорӣ, шавқу завқ ва истеъдоди фитриву забондонӣ ӯро барои сайқал додани дониши худ ба Донишкадаи фарҳанги шаҳри Москав равон мекунанд. Баъди хатми Донишкадаи фарҳанги шаҳри Москав ва гирифтани маълумоти олии китобдорӣ ӯ фаъолияташро дар Китобхонаи миллии Тоҷикистон (Китобхонаи давлатии оммавӣ ба номи Абулқосим Фирдасӣ) оғоз менамояд. Солҳои 1956 – 1960 Шуъбаҳои методӣ, коркарди адабиёт ва ташкили феҳристҳои Китобхонаро сарварӣ намудааст. Дар ин солҳо фаъолияти илмии ӯ оғоз ёфт. Даҳҳо мақолаҳо ва дастурҳои методиро таҳия намуда, беҳтарин асарҳои олимони русро ба забони тоҷикӣ тарҷума менамояд. Яке аз нахустин пажуҳишҳои илмӣ дар самти истилоҳи китобдорӣ ин рӯйи кор омадани "Луғати русӣ-тоҷикии китобдорӣ ва иттилоотшиносӣ" мебошад. Зикр кардан бамаврид аст, ки асари мазкуро устод бори аввал зери унвони "Луғати русӣ-тоҷикии терминологияи китобдорӣ ва китобшиносӣ" дар соли 1974 таълиф ва чоп карданд. Соли 2012 аз нав бо таҳлилу иловаҳо бо номи "Луғати русӣ-тоҷикии китобдорӣ ва иттилоотшиносӣ" таҳия мегардад. Ҳамчунин бо қалами устод асарҳои "Истилоҳномаи китобдорӣ: форсӣ ба тоҷикӣ ва русӣ", "Сайре дар олами китоб" ва даҳҳо мақолаҳои илмӣ аз нашр расидаанд. Фаъолияти омӯзгорӣ ҳамеша ҷузъи ҷудонашавандаи ҳаёти Ислом Акрамович буд. Ӯ ба ҳайси омӯзгори Коллеҷи фарҳанги Тоҷикистон ба номи П. Ҷ. Бӯйдоқов, Доншгоҳи шаҳри Хуҷанд, Донишгоҳи давлатии омӯзгории Тоҷикистон ба номи Садриддин Айнӣ, Донишкадаи давлатии санъати Тоҷикистон ба номи М. Турсунзода заҳмат кашидааст. Ва бояд қайд кард, ки устод Ислом Арамович яке аз асосгузорон ва аввалин декани факултаи китобдории Донишкадаи давлатии санъати Тоҷикистон ба номи М. Турсунзода, солҳои 1973-1983 сарварии факултаро ба уҳда доштанд. Ӯ дар қатори пажӯҳишу тадқиқ ва тарбияи кадрҳои китобдорӣ низ саҳм гирифтаааст. Маҳз бо маслиҳату ҳидоятҳои падаронаи ӯ чун омӯзгори пурмасъул шогирдонаш А.Ҳ.Раҳимов, З. Шораҳматов, С. Сулаймонӣ, Ҷ. Шерматов, Ш. Комилзода, С.Ҳ. Шосаидов ва Б. Холов дар аспирантура ва Донишгоҳҳои олии фарҳанг ва санъати шаҳрҳои Москва ва Санкт-Петербург таҳсил намуда, ба унвонҳои илмӣ сазовор гардидаанд. Ва имрӯзҳо дар сохторҳову мақомоти фарҳангӣ кор ва фаъолият намуда, саҳми беназири худро дар пешрафту навгонии соҳаи китобдорӣ дареғ намедоранд. 1 2 Дар бораи И. Ҷӯраев Ҷӯрабой Раҷабов. Ҷӯраев Ислом Акрамович. Дастури шарҳиҳолӣ ва библиографӣ. - Душанбе,1991, 43 с. Пайвандҳо.
Юсуф Исломов

Юсуф Ахмедович Исломов (02.03.1928, шаҳри Бухоро – ваф. шаҳри Душанбе), муаррихи тоҷик, номзади илмҳои таърих, дотсент. Зиндагинома Солҳои 1948–1952 дар факултети таърихи Донишкадаи давлатии омӯзгории шаҳри Сталинобод ба номи Т.Г. Шевченко таҳсил кардааст. Солҳои 1952–1953 лектори КМ ЛКСМ Тоҷикистон, 1953–1956 библиографи Китобхонаи миллии Тоҷикистон ба номи А. Фирдавсӣ, 1956–1959 лаборанти калони кафедраи марксизм-ленинизми Донишкадаи политехникии Тоҷикистон, 1959–1962 корманди хурди илмии Институти таърихи АИ ҶШС Тоҷикистон, 1962–1964 муаллими калони кафедраи марксизм-ленинизми Донишкадаи политехникии Тоҷикистон, 1964–1970 муаллими калони кафедраи таърихи ИҶШС-и Донишкадаи давлатии омӯзгории шаҳри Душанбе ба номи Т.Г. Шевченко, 1970–1980 дотсент, муовини декани факултети таърихи Донишгоҳи давлатии Тоҷикистон ба номи В.И. Ленин оид ба таълим, 1980–1989 дотсенти кафедраи таърихи ҲКИШ-и Донишкадаи давлатии тиббии шаҳри Душанбе ба номи Абӯали ибни Сино, 1989–1998 дотсенти кафедраи таърихи сиёсии Донишгоҳи давлатии омӯзгории Тоҷикистон ба номи Қ. Ҷӯраев буд. Муаллифи зиёда аз 100 мақолаҳои илмӣ ва илмию методӣ аст. Оид ба таърихи ташкилёбии комсомоли Тоҷикистон ва нақши он дар сохтмони сотсиализм кори илмӣ бурдааст. Бо ифтихорномаи Президиуми Шӯрои Олии ҶШС Тоҷикистон сарфароз гардидааст. Осор.
Ислохоти обу замин

Дар Осиёи Миёна ва Казокистон азнавсозии ичтимоию иктисодии хокимияти совети дар солҳои 20-ум ки бо максади бархамдодани осори сиёсати мустамликавии заминдории хукумати подшоҳи.Нест кардани сатҳи тарзи заминдории феодали катъиян махдуд намудани хукуки бою кулакхо ва бо обу замин таъмин кардани оммаи дехконони камбагалу миёнахо гузаронида шуд. Ислохот солҳои 1921-22 дар расс Турк ва Казокистон,баъде таксимоти миллию давлатии чумхуриҳои советии осиёи миёна солҳои 1925-28 дар чумхуриҳои навбунёд гузаронида шуд.
Ислоҳот

Ислоҳот ё реформатсия (ислоҳот; тағйирдиҳӣ, табдил) — ҳаракати васеи динӣ ва иҷтимоӣ-сиёсӣ дар Аврупои Ғарбӣ ва Марказӣ дар асрҳои 16 — ибтидои асри 17, ки ба ислоҳоти калисои католикӣ нигаронида шудааст. Оғози он 31 октябри соли 1517 ҳисобида мешавад, тибқи ривоят, дар ин рӯз Мартин Лютер 95 рисола-и худро ба дари калисои қалъаи Виттенберг мехкӯб кард, ки дар он бар зидди таҳқирҳои мавҷудаи калисои католикӣ изҳори назар кардааст, махсусан ба мукобили фуруши индулгенсияҳо. Муаррихон бар ин назаранд, ки поёни ислоҳот бо имзои сулҳи Вестфалия дар соли 1648 буд, ки дар натиҷаи он омили динӣ нақши муҳим дар сиёсати Аврупоро аз даст дод. Протестантизм дар тамоми Аврупо дар таълимоти пайравони Лютер (лютеранизм), Жан Калвин (калвинизм), пайғамбарони Свикау (анабаптизм), Улрих Свинглӣ (свинглианизм, инчунин англиканизм), ки ба таври махсус ба вуҷуд омадаанд, паҳн шуд.
Исломҷон Раҳимов

Исломҷон Усмонҷонович Раҳимов (16.03.1979) ноҳияи Ғафуров, вилояти Суғд) — олим, омӯзгор, номзади илмҳои филологӣ. Зиндагинома Соли 1997 Донишгоҳи давлатии Хуҷанд ба номи академик Бобоҷон Ғафуров факултети филологияи тоҷикро хатм кардааст. Ихтисос муаллими забон ва адабиёти тоҷик.
Исломшаҳр

Исломшаҳр — шаҳрест дар устони еҳрон, Эрон. Шумораи аҳолии ин шаҳр дар саршумории дар соли 2006, 321,525 тан будааст.
Исломшиносӣ

Ислом Имон ба Аллоҳ Имон ба фариштагон Имон ба Расул ва анбиё Имон ба китобҳои осмонӣ Имон ба рӯзи қиёмат Имон ба қазо ва қадар Шаҳодат Намоз Рӯза Ҳаҷ Закот Қуръони Карим Суннати Пайёмбар Аҳодиси Аҳли байт Иҷмоъи қавлҳои уламо Қиёс Иҷтиҳод Муҳаммад Анбиё Аҳли Байт Саҳоба Хулафои Рошидин Имомат Модарони муъминин Суннӣ (Салафӣ Ашъарӣ Мотуридӣ Шиъа (Зайдия Имомат) Хавориҷ (Азориқа Наҷдия Суфрия Ибозия) Каломия (Мурҷия Муътазила Ҷаҳмия Ҳарурия) Дигар фирқаҳо Шаҳрҳои муқаддас Маккаи Мукаррама Мадинаи Мунаввара Қудси Шариф Ҷойҳои муқаддас Масҷидулҳаром Масҷиди Набавӣ Масҷидулақсо Хилофати исломӣ Хилофати Рошидин Хилофати Уммавиён Хилофати Аббосиён Хилофати Қуртуба Хилофати Муваҳҳидун Хилофати Фотимиён Хилофати Усмонӣ Футӯҳоти исломӣ Макка Шом Форс Миср Мағриб Андулас Гул Қустантиния Итолиёи Ҷанубӣ Ҳинд Идҳо дар Ислом Иди Фитр Иди Азҳо Мавориди исломӣ Мавлуд Ошӯро Соли нави исломӣ Эҳёи шаби Қадр Шаби Барот Шаби Меъроҷ Ислом дар Аврупо Ислом дар Африқо Ислом дар Осиё Ислом дар Амрико Ислом дар Уқёнусиё Фарҳанги исломӣ Ислом ва дигар адён Ҷаҳони Ислом Портали Ислом Исломшиносӣ — фанни диншиносӣ, буда исломро меомӯзад: догма, таърих, фарҳанг, фиқҳ, иқтисоди халқҳои мусулмон ва ғайра. Таъриф Дар "Энсиклопедияи исломӣ" мафҳуми "исломшиносӣ" ҳамчун як бахши мустақили ховаршиносӣ, ки ба омӯзиши таърихи пайдоиш ва паҳншавии ислом, инчунин сарчашмаҳои таълимот ва таъсири он ба равандҳои рушди иҷтимоъӣ бахшида шудааст, муайян шудааст.
Словения

Словения, Ҷумҳурии Словения — яке кишварҳои Аврупои Шарқӣ аст. Пойтахти Словения — шаҳри Любляна. Таърих Сиёсат ва ҳукумат Бахшбандии кишварӣ Ҷуғрофия Иқтисод Аҳолӣ Фарҳанг ва маориф Пайвандҳо.
Исма Пинйера

Исмоил Пинйера Запатеро (майи 1977, Хихон, Испания) — футболбози испанӣ, маснадашро анҷом додааст, муҳофиз, муррабӣ.
Ислоҳи идораи нашрия

Ислоҳи идораи нашрия – қисми таркибии таҳрир, ки аз ҷониби муҳаррир ва ё бо эроди ӯ муаллиф ва ё ҳарду дар якҷоягӣ иҷро мешавад. Талаботи асосии ислоҳи идораи нашрияро методикаи он муайян мекунад, ки чунин аст) то он даме, ки бо матн пурра шинос нашавӣ, бартарияти умумӣ, махсусият ва камбудиҳои онро маълум насозӣ, вазифаҳои асосии таҳрирро муайян накунӣ ба ислоҳ шурӯъ макун) танҳо баъд аз аниқ ба шакл даровардани сабабҳои ғайриқаноатбхшии матн ва фикр кардани роҳҳои бартараф кардани он ба ислоҳ даст зан) аз доираи дахолати дастрасии муҳарририи матн бояд берун нашуд, яъне танҳо ба матн тағйиротеро бояд ворид кард, ки ба мақсади муаллиф ҷавобгӯянд) то ҳадди имкон ислоҳро бояд маҳдуд кард ва кӯшид, ки аз матни муаллиф дур нашуда, ҳангоми таҳрир воситаҳои услуби баёни муаллифро истифода намуд) ҳар як ислоҳро амиқан бояд санҷид, ки оё калимаву ибораҳои ҳангоми ислоҳ ба матн воридшуда, музмун ва маънои дар назардоштаи муаллифро ифода мекунанд) бо муаллифи асар мувофиқ кунонидани тамоми ислоҳот. Аз рӯйи методика ислоҳро аз дуруст кардани композитсияи асар шурӯъ менамоянд, зеро ҳангоми бозсозии услубии матн метавонад, ислоҳоти пешина нолозим шаванд. Агар матн ихтисори ҳаҷми муайянро талаб кунад, беҳтар мешавад, ки таҳрирро аз ихтисоркунӣ шурӯъ кунем. Дар ин ҳолат барои порчаи ихтисоршуда вақт ва қувва сарф намекунем. Техникаи ислоҳи нашрия ба якчанд қоидаҳо такя мекунад) калима ва ҳарфҳои ислоҳшавандаро бояд хат зад ва калима ва ҳарфҳои навро на дар болои матн, балки дар миёни сатр навишт) ислоҳотро хоно бояд навишт, хати нохоно кори ҳуруфчинро душвор мегардонад) иловаҳои калонро дар ҳошияҳои саҳифа ва ё дар саҳифаи алоҳида навишта, онро ба саҳифаи асосӣ ширеш бояд кард) ҳангоми хат задани матн калимаи пеш аз онро ба калимаи аввали пас аз он омада бохат (штирх) пайваст бояд кард) дар ислоҳ ҳангоми нишон додани хатоиҳо аломатҳои таҳририро васеъ истифода мебаранд...
Исм (дастури забон)

Исм — ҳиссаи нутқест, ки номи ашё (санг, об, замин, дарахт, моҳӣ, саг,) ва мафҳумҳои ашёшуда (шӯриш, хониш, некӣ, ақл)-ро ифода менамояд. Исм ба саволҳои чӣ?, чиҳо?, кӣ?, киҳо? ҷавоб медиҳад. Исм ба вазифаи ҳамаи аъзои ҷумла меояд. Дар ҷумла пеш аз ҳама вазифаи мубтадо ва пуркунандаро иҷро мекунад. Исм ба вазифаи пуркунанда асосан бо пешоянду пасоянд меояд. Исм ба вазифаи хабар низ зиёд истифода мешавад. Ҳангоми хабар шуданаш аксар бо бандакҳои хабарӣ ва феълҳои ёридиҳанда сурат мегирад. Муайянкунандаи соҳибӣ ва баёния асосан бо исм ифода мешавад. Гурӯҳҳои маъноиву грамматикии исм Исм дар забони тоҷикӣ ба гурӯҳҳои маъноиву грамматикии зерин ҷудо мешавад. Исмҳои шахс ва ғайришахс 2. Исмҳои ҷинс ва хос 3. Исмҳои ҷомеъ 4. Исмҳои воқеӣ ва мафҳум 5. Исмҳои ҷондор ва беҷон 6. Исмҳои муайян ва номуайян 7. Исмҳои танҳо ва ҷамъ Калимасозии исм Исмҳо аз ҷиҳати таркиби сарфиашон исмҳои сода, исмҳои сохта, исмҳои мураккаб ва исмҳои омехта мешаванд.
Муҳаммад Исмоилов

Исмоилов Магомед Гасанович (таваллуд 21 июни 1986, Нижний Тагил) — варзишгари муҳорибаҳои сабки омехтаи дар вазнҳои миёна ва нимвазнин баромад мекунад. Аз соли 2011 дар сатҳи касбӣ баромад карда, бо иштироки худ дар мусобиқаҳои ташкилотҳои ҷангии,, -1, ва ғайра машҳур аст. Магомед варзишгари номдор буда, қаҳрамони самбои размии ҷаҳон, устоди варзиши дараҷаи байналмилалӣ мебошад. Тарҷумаи ҳол Магомед Исмоилов 21 июни соли 1986 дар шаҳри Нижний Тагили вилояти Свердловск таваллуд шудааст. Падараш аварӣ, модараш қумуқ мебошад. Дар синни ҳафтсолагӣ оилаи онҳо ба Махачқалъа кӯчиданд, ки дар он ҷо аз дувоздаҳсолагӣ ба таври ҷиддӣ ба куштии тарзи озод машғул буд, сипас ба Маскав кӯчиданд ва он ҷо низ тамринҳои худро идома дод. Корномаи касбии варзишӣ Моҳи марти соли 2011 дар санъати муҳориботи омехта дар сатҳи касбӣ баромад карда, дар даври дуввум рақиби худро таслим кард. Дар аввал ӯ дар як созмони бузурги русии -1 мубориза мебурд, дар мусобиқаҳои он дар маҷмӯъ панҷ рақобат гузаронд, ки аз он чаҳор пирӯзӣ ба даст овард. Соли 2012 ӯ дар аввалин Қаҳрамонии муҳорибаҳои омехтаи Русия ширкат варзид, дар вазни сабук аз ҳамаи рақибонаш бомуваффақият гузашт, аз ҷумла дар финал Рашид Юсуповро мағлуб кард ва бо ин нишони тило ба даст овард. Корнома дар муҳорибаҳои омехта.
Исмат

Исмат - (покдоманӣ, бегуноҳӣ, бакорат), сифати ахлоқӣ, ки ба хатову гуноҳ роҳ надоданро ифода мекунад. Дар илми ахлоқ онро малакаи нафмоние меҳисобиданд, ки шахсро аз содир намудани фисқу фуҷур ва гуноҳ боз медорад. Исмат дар афкори муқаррарӣ бештар ба маънои покизагии ахлоқ, ҳифзи номус истифода мешавад.
Исма Лопес

Исмоил Лопес Бланко (январи 1990, Памплона, Испания) — футболбози испанӣ, муҳофизи чап, нимҳимоятгари ҳуҷумкуни канорӣ.
Исмоилӣ Гонсалвес Дус Сантос

Исмайлй Гонсалвес Дус Сантос — футболбози бразилӣ, муҳофизи чап, муҳофиз.
Словакия

Словакия (словакӣ:), Ҷумҳурии Словакия (словакӣ:) — яке кишварҳои Аврупои Шарқӣ аст. Пойтахти Словения, шаҳри Братислава. Таърих Сиёсат ва ҳукумат Бахшбандии кишварӣ Ҷуғрофия Иқтисод Аҳолӣ Фарҳанг ва маориф Эзоҳ Пайвандҳо.
Исмат ибни Муҳаммади Марвазӣ

Исмат ибни Муҳаммади Марвазӣ — вазири Исмоил ибни Аҳмади Сомонӣ.
Исматбегим

Исматбегим, мутахаллис ба Рашаҳот — шоир аи форс-тоҷик. Зиндагинома Зодгоҳаш деҳаи Ҳотифи Кошон. Бино бар маълумоти "Тазокиру-л-хавотин"-и Мир Маҳдӣ, Исматбегим аз занони саййида, босаводу соҳибтабъ буда, девони ашъор доштааст, ки беш аз 3 ҳазор байтро дар бар мегирифт. Дар эҷодиёти Исматбегим шикоят аз замона ва васфи ишқ мавқеи бузург доранд. Намунае аз мероси ӯ: Он бути гулчеҳра, ё Раб, баста аз сунбул ниқоб, Ё ки пинҳон кард афсун дар дили шаб офтоб. Метапад аз шавқ дил дар синаам, ҳамчун ки боз Тири дилдоре ба дил з-абрукамонам мерасад.
Муҳаммадӣ Исматуллоев

Муҳаммадӣ Файзуллоевич Исматуллоев (1910, шаҳри Самарқанд — 1994, Душанбе) — забоншинос, доктори илмҳои филология, профессор. Зиндагинома Муҳаммадӣ Файзуллоевич Исматуллоев соли 1939 Дорулмуаллимини тоҷикии шаҳри Тошканд ва 1944 Донишгоҳи давлатии омӯзгории ба номи Т. Г. Шевченкоро хатм кардааст. Иштирокдори Ҷанги Бузурги Ватанӣ. Солҳои директори Институти муаллимтайёркунии шаҳри Кӯлоб, директори Пажӯҳишгоҳи таҳқиқоти илмии мактабҳои Тоҷикистон ва ҳамзамон муҳаррири маҷаллаи "Мактаби Советӣ", мудири кафедраи забони тоҷикӣ ва аз соли 1974 то поёни умр профессори ҳамин кафедраи Донишгоҳи давлатии омӯзгории ба номи Т. Г. Шевченко Душанбе буд. Фаъолияти илмӣ Симои намоён дар илми забоншиносии тоҷик эътироф мегардад, бобати масоили мухталифи морфология ва синтаксиси забони тоҷикӣ, методикаи таълими он беш аз сад китобу рисола, дастуру нишондиҳанда, мақолаҳои илмӣ, илмӣ-оммавӣ навишта, дар таҳияю таълифи китобҳои дарсии макотиби миёна ва олии ҷумҳурӣ аз фанни "Забони тоҷикӣ" фаъолона иштирок доштааст. Осор.
Саъдӣ Маҳдӣ

Саъдӣ Маҳдӣ (Исматов Саъдӣ Маҳдиевич июли 1967, Кӯлоб) — омӯзгор, рӯзноманигор, забоншинос, номзади илмҳои филология. Зиндагинома Саъдӣ Исматовм 9 июли 1967 дар шаҳри Кӯлоб ба дунё омадааст 1. Пас аз хатми Донишгоҳи давлатии омӯзгории шаҳри Кӯлоб, фаъолияташро ҳамчун ассистенти кафедраи забони тоҷикии Институти давлатии педагогии Кӯлоб оғоз кардааст. Солҳои аспиранти ДДМТ, муаллими калони кафедраи забони тоҷикии Донишгоҳи давлатии Кӯлоб, дотсенти кафедраи забони тоҷикии ДМТ, директори маркази табъу нашр, баргардон ва тарҷумаи ДМТ, мудири кафедраи телевизион ва радиошунавонии факултети журналистикаи ДМТ буд. Аз моҳи феврали соли 2016 то ҳол декани факултети журналистикаи Донишгоҳи миллии Тоҷикистон мебошад. Оиладор соҳиби панҷ фарзанд. 5 марти соли 2021 бо Қарори Ҳукумати Ҷумҳурии Тоҷикистон директори муассисаи давлатии "Академияи воситаҳои ахбори оммаи Тоҷикистон" таъйин гардид. Осор.
Исмат Айнуну

Мустафо Исмат Айнуну — арбоби давлатӣ, сиёсӣ ва низомии Туркия. Президенти дуюми Туркия, вориси аввалин Президент ва асосгузори Ҷумҳурии Туркия Мустафо Камол Отатурк.
Файзулло Исматов

Ҳунарпешаи хидматнишондодаи ҶШС Тоҷикистон Файзулло Исматов (27 апрели 1902, Бухоро — 1962, Душанбе, ҶШС Тоҷикистон) — ҳунарпешаи театр, Ҳунарпешаи шоистаи Тоҷикистон. Зиндагинома Аз овони ҷавонӣ дар театри ҳаваскорони назди клуби "Озуқачиён"- и зодгоҳаш ҳунар озмуда, соли ба Тоҷикистон омад ва дар Театри давлатии драмаи ба номи Лоҳутӣ ҳамчун актёр ба фаъолият пардохт, то соли 1960 ба саҳна содиқ монд, ҷиҳати ба по гузоштани аввалин театри касбии тоҷик талоши зиёд намуд. Бештар дар намоишномаҳои миллӣ, аз қабили "Ҳалима", "Ҳуҷум", "Шоҳнома", "Бой ва хидматгор", "Майсара", "Виҷдон", "Калтакдорони сурх", "Таҳмоси хуҷандӣ", "Водии бахт", "Мубориза", "Дохунда", "Марги судхӯр", "Ситора" нақш бозида, образи одамони оддиро хуб мекушод. Дар бисёр спектаклҳои классикону русу Аврупо низ ҳунараш ҷило додааст.
Исматулло Зокиров

Исматулло Зокиров Меликович. 17-уми октябри соли 1965 дар шаҳри Душанбе ба дунё омадааст. Соли 1988 мактаби миёнаи махсуси милитсияи ВКД-и Шӯравӣ. Соли 1994 Мактаби олии Тошкандии милитсияро хатм кардааст. Соли 2009 факултаи якуми роҳбарикунандаи Академияи ВКД-и Тоҷикистон. Аз соли 1990 то соли 2007 дар сохторҳои оперативии Вазорати корҳои дохилии Тоҷикистон ва аз соли 2009 то соли 2011 ҷонишини Сардори Академияи Вазорати корҳои дохилии Ҷумҳурии Тоҷикистон. Айни ҳол муовини сардори ШВКД дар ноҳияи Ҳисор мебошад. Соли 2001 бо фармони Преиденти Ҷумҳурии Тоҷикистон бо ордени Спитамен дараҷаи мукофонида шудааст. Полковники милитсия. Соҳиби 4 фарзанд.